ועדת הכלכלה, כנסת 25, פרוטוקול מספר 130, 2023-06-06 00:00

דוד ביטן: אני פותח את הישיבה בנושא המשך הפעלת ההסעות למערכת החינוך

דוד ביטן:  בישיבה האחרונה ביקשנו מכם להיפגש ולנהל משא ומתן, מה התקדם? התקדם משהו? ישבתם בכלל?     

ניסים סרוסי: התקיימה פגישה של משרדי האוצר והחינוך יחד אתנו

ניסים סרוסי:  האוצר הביע את עמדתו ואמר שמבחינתו אין בעיה להוריד את החסמים שמופיעים באותם מכרזים, מה שנקרא הגבלת המחיר וההצמדה

ניסים סרוסי:  משרד החינוך שמע, ולדעתי – רק דעתי – הוא מסכים, הוא רק שואל מי מתקצב; ופה היה – אני אקרא לזה – פיצוץ בישיבה, היא הסתיימה בלי תוצאות, אבל יש איזה הסכמה על העיקרון מצדו של האוצר, זה מה שיש לי להגיד בסיכום של אותה פגישה

דוד ביטן: בסדר, שיורידו את החסמים האלה, מה הבעיה? זה גם הגיוני שזה ירד

קריאה: נכון

דוד ביטן: אז מה עכשיו? תריבו אחר כך על התקציב

קריאה: אנחנו לא אמורים להיות באמצע

דוד ביטן: מה זה שייך לתקציב? אני לא מבין את העניין הזה

דוד ביטן:  צריך לעשות את זה – עושים את זה, יש לכם 80 מיליארד שקל תקציב, מה הבעיה? פתאום אתם מתווכחים על איזה 100 מיליון?     

קריאה: לא, בשוטף, הוא מדבר על השוטף

דוד ביטן: למה כל דבר הולך קשה? גם מה שצודק, הולך בקושי – אני לא מבין את העניין הזה

דוד ביטן:  מה, אתם צריכים את הוועדה? הייתם צריכים לעשות את זה לבד

קריאה: נכון

דוד ביטן: לא צריכים את הוועדה בשביל זה

דוד ביטן:  האוצר, תוך כמה זמן אפשר להוריד את החסמים האלה?   

שמעון אבני: אדוני היושב-ראש, חייבים לחדד את הדברים, כדי שנדע בדיוק מה צריך לעשות, כי יש לי תחושה של איזה בלבול – לפחות לי

דוד ביטן: בסדר, אבל תנו הוראה שכל המכרזים מתוקנים

שמעון אבני: מה המשמעות של הדבר הזה?     

דוד ביטן: אולי החלטת ממשלה, לא יודע מה

דוד ביטן:  איך אתם רוצים להוריד את החסמים?      

שמעון אבני: אלי, זה לבטל את ההקפאה? מה המשמעות של ההחלטה הזאת?     

דוד ביטן: מעבירים את זה בממשלה, כי היתה החלטת ממשלה בעניין, לא? זה מה שאמרתם פעם שעברה

דוד ביטן:  מביאים החלטת ממשלה על ביטול ההקפאה הזאת ונגמר הסיפור

דוד ביטן:  תעשו את העניין הזה, תנסחו את זה, תביאו לממשלה, הממשלה תקבל החלטה ובזה נגמר הסיפור, קל מאוד

דוד ביטן:  אחר כך תריבו משרד האוצר והחינוך, ואם יש איזו עלות תקציבית, תראו איך אתם פותרים את זה, כי זה צודק

דוד ביטן:  מה לעשות, אתם רוצים שנהג ההסעה שלוקח את ילדים יממן את המדינה? מספיק המחיר, שהוא הרבה יותר נמוך ממה שצריך

דוד ביטן:  בסדר, גמור, אם האוצר מסכים, כל הכבוד לכם באוצר

דוד ביטן:  תביאו את זה כהחלטת ממשלה, בסדר? אתם יודעים לעשות את העבודה, זה דבר חדש?     

אלי מורגנשטרן: אני אנסה לתת סקירה טיפה יותר רחבה

אלי מורגנשטרן:  לגבי הסיפור של הצמדות, יש החלטת ממשלה האם נותנים הצמדות או לא נותנים הצמדות

אלי מורגנשטרן:  מן הסתם, זה לא חל רק על הסעת תלמידים, אלא על הרבה מאוד תקציבים אחרים

דוד ביטן: לא נכון, במקומות אחרים זה בוטל, פה זה לא בוטל, וגם אתם יכולים במסגרת ההחלטה לכתוב שזה חל על זה, ואז זה לא חל לרוחב או לצד

ניסים סרוסי: אני אדגיש שכל משרדי הממשלה, למעט החינוך, משלמים הצמדה על פי הוראת החשב שלכם

קריאה: הוראת חשכ"ל מחייבת הצמדה

דוד ביטן: תמיד כשאתם רוצים למנוע משהו, אתם אומרים שיש לזה השלכות רוחב

דוד ביטן:  אתם יודעים מה? לצורך העניין תעשו אורך, רק בעניין הזה

דוד ביטן:  אתם תביאו החלטת ממשלה, שבנושא של הסעות תלמידים, במיוחד בחינוך המיוחד, יבטלו את ההצמדות

אלי מורגנשטרן: צריך לחדד, שאת ההפעלה של המכרזים להיסעים ואת התפעול של ההיסעים עושה השלטון המקומי

דוד ביטן: כן, אבל הם אומרים שזו ההנחיה שהם קיבלו

אלי מורגנשטרן: לנו אין בעיה שהשלטון המקומי יעשה מכרזים עם רמת תמחור גבוהה יותר, אין לנו בעיה שהם יגדירו - - -      

דוד ביטן: איך? אבל זה מכרז, מה זה רמת תמחור? זה מכרז

קריאה: אבל אתם קובעים מחיר מקסימום

קריאה: לא כל המכרזים זה השלטון המקומי, אתה מכיר את זה

דוד ביטן: קודם כל זה מכרז, אז מה זה תמחור?     

אלי מורגנשטרן: אולי צריך להתחיל דווקא מהסיפור של המכרז, אני לא יודע איך זה לא הסיפור המרכזי

אלי מורגנשטרן:  יש מכרז, במכרז קבוע מחיר מקסימום, כמו בהרבה מאוד מכרזים אחרים

אלי מורגנשטרן:  אף אחד לא כופה על מישהו להגיש הצעה למכרז במחיר שהוא לא יכול לעמוד בו

דוד ביטן: בסדר, זה לא נכון מה שאתה אומר, מכיוון שפה זה לא עניין של מחיר, במחיר הם עומדים, הם רוצים הצמדה - הצמדות כמו שמקובל במקומות אחרים

דוד ביטן:  על זה הם מדברים, המחיר עצמו, הבסיס שהם הגישו – תקין, הם עומדים בזה, הם לא מתלוננים על המחיר הזה, אז אני לא יודע מה הטענה שלך, הטענה היא לא נכונה

אלי מורגנשטרן: - - - על המכרזים?     

דוד ביטן: לא, על ההצמדה

אלי מורגנשטרן: כן, אבל ממשיכים לגשת למכרזים החדשים

דוד ביטן: אין להם ברירה, הם צריכים לעבוד

קריאה: זאת הפרנסה שלהם

דוד ביטן: אז מה אתה רוצה? אתה רוצה שהם ייתנו הוראה, שאף אחד לא ייגש לאף מכרז? זה מה שאתה רוצה? אני לא מבין את הטענה

אלי מורגנשטרן: אני חושב שאסור להם לתת הוראה כזו

דוד ביטן: למה לא? הם יתנו הוראה כזאת, אנחנו נבקש מהם לא לגשת, אתה רוצה? זה יותר טוב? אז מי יסיע את הילד? תסביר לי, מי יסיע את הילד? בחייך, איזה מן טיעון זה "למה הם מגישים"? בסדר, אז הם לא יגישו

אלי מורגנשטרן: אבל כבוד היושב-ראש, המינימום שאנחנו מצפים מהשוק הזה זה שכשמישהו ניגש למכרז, הוא יידע לעמוד במכרז, הוא לא יכול לבוא למכרז - - -     

דוד גלס: אתה לא מכיר את זה מהיסוד

דוד גלס:  קודם כל, 12 שנה וחצי לא היה שינוי

אלי מורגנשטרן: אבל מי ביקש ממך - - -?     

דוד גלס: אלי, רק תן לי לסיים

אלי מורגנשטרן: אתה לא נתת לי לסיים, ואתה אומר לי שהקשבת?     

דוד גלס: אני רק עונה לך על הנקודה כדי לחבר אותך

אלי מורגנשטרן: אני אשמח גם לחבר אותך

דוד גלס: ב-12 שנה וחצי האחרונות היה אחוז לפה, אחוז לשם

דוד גלס:  מה שקרה בחצי שנה האחרונה הציף את הבעיה בצורה דרמטית, זאת עליית ריבית, עליית דלק, עליית שכר

נועה בן אריה: מדד לא נכון

ניסים סרוסי: המדד לא נכון? אין מדד

דוד גלס: אתה לא יכול לחבר את זה למה שהיה ב-12 שנה וחצי

דוד גלס:  מדובר באנשים קשי יום, על החברות האלה שהתחייבו אלה נהגים, אלה אוטובוסים

דוד ביטן: יש עכשיו שינוי משמעותי, מה אתה רוצה? כשאתה באת לישיבה ואמרת שאין לך בעיה, למה התכוונת? שיש לך בעיה? לא הבנתי

אלי מורגנשטרן: לי כמשרד אוצר אין בעיה עם זה שהשלטון המקומי - -     

דוד ביטן: - - ייתן את הכסף?     

אלי מורגנשטרן: - - יגדיל את התקצוב שלו

אלי מורגנשטרן:  אמרו לנו לפני מספר חודשים, כשקיימנו על זה דיונים: משרד החינוך לא מאפשר לרשויות המקומיות להגדיל את הסך המקסימלי במכרז בהצמדה למדד

אלי מורגנשטרן:  אמרנו: אם יש בעיה כזו, בוא נטפל בה

אלי מורגנשטרן:  ביקשנו ממשרד החינוך שהוא יטפל בה, והוא מאפשר להגדיל

אלי מורגנשטרן:  הוא לא מתחייב להשלים תקצוב בגין זה שהגדילו את ה- - -     

דוד ביטן: אז מי יתקצב את זה?     

נועה בן אריה: אנחנו, הרשויות מתקצבות את זה

אלי מורגנשטרן: הרשויות מתקצבות את זה, ואין לי שום ביקורת על הרשויות, אבל צריך להגיד ביושר, שהאחריות על תקצוב הסעות היא אחריות של השלטון המקומי

דוד ביטן: לא נכון

מיכל מנקס: לא, זאת אחריות לארגון, לא לתקצוב

דוד ביטן: הרשויות המקומיות הן רק גורם מבצע, זה לא נכון

אלי מורגנשטרן: זה לא נכון, זה לא נכון, הן לא רק גורם מבצע

מיכל מנקס: אז תציבו קווי תחבורה ציבוריים, לא נצטרך - - -      

דוד ביטן: אז מה אתה רוצה? לא הבנתי

דוד גלס: גם יוגב ראש אגף תקציבים, שישב אתי לפני עשרה חודשים, אמר שחור על גבי לבן: אתם צודקים

דוד גלס:  הוא אמר: נפתור את זה ביחד

דוד ביטן: אפשר לדעת מה העלות של זה?     

נועה בן אריה: הפערים, נכון להיום, הסתכמו - - -     

דוד ביטן: לא על העבר, מעכשיו והלאה – על השוטף

נועה בן אריה: לא יודעת – מאות מיליונים, מאות מיליונים

ניסים סרוסי: זה לא מאות מיליונים

נועה בן אריה: מאות מיליונים, על כלל השלטון המקומי מאות מיליונים

דוד ביטן: בשנה?     

דוד גלס: לא, הוא מדבר על השוטף בשנה

דוד ביטן: שוטף, מה פתאום מאות מיליונים

דוד ביטן:  שוטף לא יכול להיות מאות מיליונים, אז לא סתם להגיד דברים

דוד ביטן:  זה לא מאות מיליונים, מה פתאום

דוד ביטן:  הממשלה, מה התקציב לזה בשנה?     

אלי מורגנשטרן: 1

אלי מורגנשטרן: 7 מיליארד - - -     

דוד ביטן: אז 5% מזה, כמה זה? העלייה זה 5%

דוד גלס: כמו שאמרתי, זה נע בין 50 ל-70 מיליון שקל גג

דוד ביטן: כן, על מה אתם מדברים? מה מאות מיליונים? למה אתם סתם מפחידים את האוצר? סתם להגיד מאות מיליונים? אם התקציב זה 1

דוד ביטן: 7 מיליארד, 5% מזה זה 85 מיליון

דוד גלס: אתה צודק

דוד ביטן: 90 מיליון – מה, זאת הבעיה פה?          

אלי מורגנשטרן: אבל 5% זאת לא הצמדה, זה סתם מספר

אלי מורגנשטרן:  אם נותנים הצמדה - - -     

דוד ביטן: אני נתתי את זה כדוגמה, אני לא יודע, אני לא בדקתי

אלי מורגנשטרן: יש נקודה נוספת שמאוד חשוב לחדד

אלי מורגנשטרן:  אנחנו לא מעבירים כספים, אנחנו לא מעבירים תקציב ישירות לחברות היסעים

דוד ביטן: אל תעבירו, תעבירו לעיריות

אלי מורגנשטרן: אנחנו מעבירים לעיריות

דוד ביטן: נכון, מצוין

אלי מורגנשטרן: העיריות צריכות לקבל החלטה מה הן עושות עם זה

דוד ביטן: אף אחד לא הולך לרמות אחד את השני פה

דוד ביטן:  אתם תקבלו החלטת ממשלה בעניין, כדי שמשרד החינוך ומשרד האוצר יהיו מחויבים וגם העיריות; העיריות יעבירו הוראה לתיקון תנאי המכרז באופן גורף מעכשיו והלאה; אתם תעבירו את הכסף והעיריות יתחייבו לכם, שזה ילך רק למטרה הזאת, ובזה נגמר הסיפור, מה הבעיה?     

אלי מורגנשטרן: תיקון תנאי המכרז מכאן והלאה לא מטפלים בהסכמים הקיימים

דוד ביטן: לא, סליחה – תיקון ההסכמים

דוד ביטן:  תיקון המכרז אני מתכוון לתיקון ההסכמים

אלי מורגנשטרן: אי אפשר לתקן את המכרז בדיעבד

דוד ביטן: למה לא? ועוד איך אפשר

אלי מורגנשטרן: אני לא יודע איך אפשר לתקן את המכרז

דוד ביטן: מה השטויות האלה? אז אתם תמצאו פתרון משפטי

דוד ביטן:  אם יש החלטת ממשלה, זה אפשרי

אלי מורגנשטרן: אני לא חושב - - -     

דוד ביטן: ברור, ברור

דוד ביטן:  מרכז שלטון מקומי ייתן החלטה, ואז כל ועדת מכרזים

נועה בן אריה: מרכז שלטון מקומי לא יכול, רק ועדות מכרזים בכל רשות מקומית יכולות למצוא פתרון משפטי

דוד ביטן: כל ועדת מכרזים בכל עיר תקבל החלטה, ונגמר הסיפור ויהיה תיקון

דוד ביטן:  זה פשוט מאוד, זה גם לא יותר מ-100 מיליון שקל, וזה צודק

דוד ביטן:  אני לא מדבר על העבר, העבר זאת בעיה שלהם, אני מדבר על מעכשיו והלאה, וזה פתיר

דוד ביטן:  מכל דבר אתם עושים עניין, אני כבר לא מבין את זה

דוד ביטן:  הגורם המקצועי כאילו השתלט על עצמו, הוא כבר לא יכול לזוז בגלל השתלטות עוינת של המחשבה, זה משהו לא נורמלי

מיכל מנקס: כבוד היושב-ראש, אם יורשה לי, אני רוצה לשאול שאלה

דוד ביטן: אבל גם אתם צריכים לתת את שלכם בעניין הזה, תפסיקו כל הזמן להגיד: אנחנו מנהלים את המדינה

דוד ביטן:  אתם עושים את זה טוב, אבל על כל גרוש אתם - - -     

מיכל מנקס: אנחנו מנהלים

דוד ביטן: אתם לא מנהלים, כי על כל דבר אתם רוצים תקציב מהמדינה, אז אתם לא מנהלים דבר, אז מספיק כבר עם זה

דוד ביטן:  אתם גם צריכים לתת את שלכם בעניין הזה ולעשות מה שצריך

נועה בן אריה: באיזה מקום נאמר שאנחנו צריכים לממן את המרכיב הזה?     

דוד ביטן: אתם לא צריכים לממן, אז לא צריכים אתכם

נועה בן אריה: גם בית המשפט העליון אמר שאנחנו לא צריכים לממן את זה

דוד ביטן: אז מה אנחנו צריכים אתכם? אני לא אומר שאתם צריכים לממן, אבל יש בעיה

דוד ביטן:  למה אתם לא העליתם את הבעיה?      

נועה בן אריה: למה? כי אנחנו לא הכיס העמוק של הממשלה

נועה בן אריה:  אם הממשלה מאפשרת הסעה - - -     

דוד ביטן: אז אל תמכרו לי לוקשים

דוד ביטן:  מה זה "אם הממשלה"? נוח לכם שהם - - -     

נועה בן אריה: אבל השלטון המקומי לא יכול להיות הכיס שיממן את העלויות האלה

דוד ביטן: לא, אתם לא הכיס של אף אחד

נועה בן אריה: ועוד איך כן, משום שהיום אנחנו משלמים את הפער

דוד ביטן: ארנונה אתם גובים, מעלים לכם את הארנונה ב-5%, זה בסדר גמור

דוד ביטן:  על כל דבר אתם רוצים כסף, תשאירו גם קצת לתושבים, לא יקרה לכם כלום

דוד ביטן:  אני לא בא אליכם בטענות, אבל תפסיקו כבר להתייפייף כל הזמן עם העניין הזה, שאתם מנהלים את המדינה יותר טוב מהממשלה ואתם לא רוצים לעשות שום דבר

דוד ביטן:  מספיק כבר עם זה, גם האוצר, גם אתם וגם משרד החינוך

מיכל מנקס: כבוד היושב-ראש, שאלה, יוצאת רשות למכרז הסעות, עושה את זה כבר שנים

דוד ביטן: אז עכשיו יש בעיות, אני לא מבין מה את רוצה

מיכל מנקס: המסיעים, לאורך שנים, מגישים מחיר

מיכל מנקס:  אחת הבעיות שיש במכרז זה גובה מקסימום

דוד ביטן: את אומרת בגלל שהם היו פראיירים, הם ימשיכו להיות פראיירים

מיכל מנקס: שניה, לא אמרתי את זה

דוד ביטן: זאת הטענה שהאוצר העלה, גם את תומכת בטענה הזאת?     

מיכל מנקס: אני לא תומכת בשום טענה, אני רוצה להציג רגע עובדות ולשאול שאלה

דוד ביטן: מה התפקיד שלך?     

מיכל מנקס: סמנכ"ל חינוך, רווחה וחברה

דוד ביטן: בסדר, אז אני לא רוצה לשמוע

שולמית נחום: כבוד היושב-ראש, אני יכולה לומר משהו?     

דוד ביטן: לא, אני לא רוצה גם אתכם לשמוע

שולמית נחום: לא, אותי

דוד ביטן: לא, לא רוצה לשמוע עכשיו אף אחד

דוד ביטן:  תקשיבו טוב, אם הם לא מסכימים להגיע להסכמה, אנחנו נגיש בג"ץ נגד המדינה, ועדת הכלכלה תגיש

דוד ביטן:  אתם חושבים שאתם לבד במערכה

דוד ביטן:  בגלל שהם פראיירים ומגישים כל פעם הצעות למכרז, אתם לא מתחשבים –  לא בעליית מחיר הדלק, לא בשום תשומה, כאילו זה אוויר

דוד ביטן:  יש לכם פראיירים שמסיעים את הילדים

נועה בן אריה: אנחנו? אנחנו?     

דוד ביטן: כן, גם אתם

נועה בן אריה: איך אנחנו?     

דוד ביטן: אתם הייתם צריכים לבוא לממשלה

דוד ביטן:  אני הייתי סגן ראש עיר

נועה בן אריה: כשהיית סגן בראשון, שילמו את הדלתא מקופת העירייה – בראשון לציון

דוד ביטן: אז מה? בסדר, אבל עשינו משהו

דוד ביטן:  אתם מלמעלה לא מטפלים בכלום

נועה בן אריה: אבל זה מה שאנחנו גם עושים היום

דוד ביטן: תראו לי פנייה

נועה בן אריה: אתה ראית רשות שלא מסיעה את התלמידים שלה בגלל עליית המחיר, או שהיא משלמת את זה?      

דוד ביטן: תראי לי פנייה בשנים האחרונות, שפניתם על ההצמדות?     

נועה בן אריה: כל שנה, כל חצי שנה מ-2012 אין שנה שאנחנו לא טוענים את זה

נועה בן אריה:  במאבק של השלטון המקומי כל השנים

קריאה: לא על סעיף ההצמדות של חברות ההסעה, סעיף ההצמדות - - -     

נועה בן אריה: סעיף ההצמדות עולה כל שנה מול משרד האוצר ומשרד החינוך במאבק של השלטון המקומי כל השנים

קריאה: אתם כל שנה מתלוננים על ההתחשבנות ביניכם לבין המדינה, לא מעניינת אתכם ההצמדה

דוד ביטן: אני אגיד לכם את האמת, נמאס לי מהעניין הזה

דוד ביטן:  אתם כל הצדדים, משרד החינוך, האוצר והרשויות המקומיות לא יכולים כל הזמן לגלגל עיניים

אלי מורגנשטרן: אבל היושב-ראש, יש ממשלה שקיבלה החלטה - - -      

דוד ביטן: אז תביאו החלטת ממשלה

דוד ביטן:  אתכם כל הזמן מביאים החלטות ממשלה, מה הבעיה להביא החלטת ממשלה? כל הזמן אתם ממציאים לי כל הזמן – רוחב, אורך, צדדים, אז תלכו על הקו המשווה

דוד ביטן:  אני רוצה החלטת ממשלה, זה הכול

אלי מורגנשטרן: תקציב משרד החינוך גדל ב-20% בין שנת 2022 ל-2024

דוד ביטן: עזבו את העבר, אני מדבר על העתיד

אלי מורגנשטרן: תקציב משרד החינוך בין שנת 2022 לשנת 2024 גדל ב-20%

דוד ביטן: אז תפתרו את הבעיה ביניכם

דוד ביטן:  תפתרו את הבעיה בין משרד האוצר פה, אבל קודם כל נתחיל מזה שבמקרה הזה העיריות לא צריכות לממן

דוד ביטן:  זה שצעקתי עליהן, צעקתי עליהן

דוד ביטן:  אתם צריכים לממן את זה, לא העיריות, אבל העיריות, עם כל הכבוד, היו צריכות לייצג אותם מולכם, והן לא עשו את זה

דוד ביטן:  נוח להן, יש להן פראיירים שמגישים הצעות, אתה מבין? ולא אכפת להן

דוד ביטן:  נראה אתכם אם לא יסיעו אף ילד, איפה תהיו? מה תעשו עם ילדים בחינוך המיוחד? מה תעשו אם הם יעשו שביתה?     

שולמית נחום: אבל איך מסיעים? ההורים סובלים כל יום

מיכל מנקס: גם הילדים שלי מוסעים

שולמית נחום: אני מעמותת לביא מעיריית ירושלים

שולמית נחום:  אני אחראית על כל מערך המלווים, גם בראשון לציון

שולמית נחום:  בחברה העירונית אני אחראית על כל המערך של המלווים, וחבל שבדיון כזה שמדברים על הסעות, קולם של המלווים לא נשמע

דוד ביטן: מלווים הם סוגיה אחרת לגמרי

דוד ביטן:  את חושבת שבאתי מהירח? עזבי, אני לא רוצה לשמוע על המלווים

דוד ביטן:  אנחנו רוצים לטפל כרגע בבעיית ההסעות, לא בבעיית המלווים

דוד ביטן:  כמה זמן ייקח לכם להביא החלטת ממשלה? אני רוצה לדעת

אלי מורגנשטרן: אין לי מושג מה לכתוב

דוד ביטן: אין לך מושג, אתה רוצה שאני אנסח לך אותה? אם אתה לא יכול לעשות את העבודה, אני אעשה בשבילך את העבודה

אלי מורגנשטרן: יש לי - - -     

דוד ביטן: בפעם שעברה אתה אמרת, לא יודע מי אמר, שיש החלטת ממשלה לגבי ההצמדות, נכון?     

אלי מורגנשטרן: התיקון של החלטת הממשלה לא מתקן בדיעבד מכרזים

דוד ביטן: אין צורך להמשיך בישיבה

דוד ביטן:  החלטת ממשלה שמאפשרת את זה, החלטת מרכז השלטון המקומי שתקציב שיינתן לעניין הזה, יימסר רק לעניין הזה?     

נועה בן אריה: מרכז שלטון מקומי לא מוסמך לקבל החלטות מהסוג הזה כלפי רשויות; שוועדות מכרזים יקבלו החלטות - - -     

דוד ביטן: סיימת? מה את חושבת? שאנחנו לא מבינים כלום?     

נועה בן אריה: לא, זה לא המעמד שלו

דוד ביטן: את כל הזמן לא נותנת לסיים, תני לי רגע לסיים, בסדר? החלטת המרכז שתעביר את זה לעיריות לעשות תיקונים בכל ההסכמים, זה מה שאני רוצה מכם – תעשו את זה, בסדר? ומשרד האוצר ומשרד החינוך יסתדרו על התקציב ותעבירו את התקציב הזה לרשויות, והן יתחייבו שזה ילך רק לעניין הזה, זה הכול

מיכל מנקס: מותר לי לשאול שאלה?     

דוד ביטן: לא, אני לא רוצה לשמוע, אתם רק עושים בעיות

דוד ביטן:  במקום לעזור לפתור את הבעיה, אתם עושים בעיות – או משפטיות או - - -     

מיכל מנקס: אז למה - - -? אז בואו קבלו החלטה - - -     

דוד ביטן: זאת ההחלטה שלנו, ואני רוצה תשובה – תראו לי תוך שבועיים, שטיפלתם בזה

אלי מורגנשטרן: אנחנו לא יודעים לטפל בזה

דוד ביטן: אם אתם לא יודעים, אנחנו ננסח את ההחלטה

בועז טופורובסקי: אדוני היושב-ראש

דוד ביטן: לא, סיימנו, אני לא רוצה לשמוע אף אחד יותר

בועז טופורובסקי: לא בנושא - - -      

דוד ביטן: לא, בשום נושא

בועז טופורובסקי: אימאל'ה

דוד ביטן: מספיק, די כבר

דוד ביטן:  אתם לא מתביישים? אתם רוצים ש-12 שנה לא תגיע להם תוספת, בגלל שהם הגישו ומכרז? אין לכם בושה? איפה אתם חיים? באיזה מדינה אתם חיים? אני אומר לכם חד וחלק, תקשיבו טוב, אתם צריכים להשבית

דוד ביטן:  הם צריכים להשבית את המערכת

דוד ביטן:  זה הכול, תעשו פעולה, ממי אתם מפחדים? אני לא מבין את זה, די כבר, בושה וחרפה

דוד ביטן:  בוא נראה אתכם בשנת בחירות, גיבורים גדולים כל ראשי הערים, נכון?     

נועה בן אריה: מרוב שהם גיבורים גדולים, הם שילמו מהכיס שלהם במשך 12 שנה – זה כי הם גיבורים גדולים

דוד ביטן: אתם לא צריכים לשלם, מעכשיו והלאה הם יתנו לכם את התקציב, זה הכול

נועה בן אריה: בוא נראה

דוד ביטן: רק תעשו את הפעולות שצריכים לעשות בכל עיר ועיר

נועה בן אריה: אם יש איזשהו מקור משפטי, שמאפשר לפתוח מכרז על המחירים שלו, שוועדת מכרזים תקבל החלטה כזו

דוד ביטן: עכשיו אמרת שזאת לא סמכות של המרכז, נכון?     

נועה בן אריה: השלטון המקומי לא ינחה לעשות דבר כזה, כי זה לא מעמדו

דוד ביטן: השלטון המקומי ינחה את העיריות לעשות את הפעולה הזאת?     

נועה בן אריה: הוא לא יכול להנחות דבר כזה, משפטית אני לא מכירה דבר כזה

דוד ביטן: אם כך, אני לא רוצה להגיד לך שאת לא מבינה, בסדר? את חושבת שאת מבינה

נועה בן אריה: יכול להיות, יכול להיות

נועה בן אריה:  מזל שיש ועדת מכרזים ברשויות

דוד ביטן: עוד שבועיים דיון בעניין הזה

דוד ביטן:  אני רוצה תשובות, וכל אחד יעשה את הצד שלו

דוד ביטן:  אתם תשביתו את המערכת, תהיו אמיצים להשבית את המערכת

דוד ביטן:  אם הם לא מוכנים ללכת לקראתכם, אתם תשביתו את המערכת, זה הכול

בועז טופורובסקי: בספטמבר זה יהיה חזק

דוד ביטן: בעיה שלהם, בוא נראה, גיבורים גדולים כל ראשי הערים, שלא נותנים הוראות

מיכל מנקס: - - - הממשלה - - -     

דוד ביטן: בסדר, הבנתי אתכם

דוד ביטן:  אתם גם צריכים להתבייש

דוד ביטן:  במקום לבוא ולעזור לפתור את הבעיה, אתם מעמיסים

נועה בן אריה: אנחנו צריכים להתבייש? תראה לי רשות שהביאה למצב של כשל - - -     

דוד ביטן: אתם מעמיסים דברים משפטיים, על מה?      

נועה בן אריה: איזה מצב משפטי? תראה לי רשות אחת, שמערך ההיסעים שלה לא פעל, כי הרשות לא שילמה

נועה בן אריה:  איפה יש דבר כזה?      

מיכל מנקס: או חברה שהפסידה

דוד גלס: אני אראה לך כמה כאלה מפסידים, את אומרת משפט שאת לא יודעת

דוד גלס:  מה שקרה בחצי שנה האחרונה, את אומרת דברים בלי ללמוד אותם

דוד גלס:  אני אראה לך את הנתונים, אז אל תגידי סתם משפטים

דוד גלס:  האנשים האלה מפסידים כסף

דוד גלס:  אני חזרתי מהצפון, נשבע לך, בכיתי בדרך

דוד גלס:  להגיד את הדבר הזה? אתם לא מחוברים לשטח

דוד גלס:  דרך אגב, מה שאמר ארגון המעסיקים שהוא כבול, כי אסור לו להשבית

דוד ביטן: מספיק כבר

דוד ביטן:  הישיבה בעוד שבועיים, אני רוצה פה את שר החינוך ואת ראש אגף התקציבים, לא את הסגן, אלא את ראש אגף התקציבים בעצמו, ושגם ביבס יבוא לפה בישיבה הבאה

דוד ביטן:  אתם תפתרו את הבעיה הזאת, עם כל הכבוד, לא משפטי

דוד ביטן:  פתאום אתם לא נותנים הוראות לראשי ערים – פתאום לא, בדברים אחרים נתתם הוראות

דוד ביטן:  עם תאגידי המים, אמרתם לאף ראש עיר לא לשבת עם רשות המים

דוד ביטן:  זה היה בסדר, נכון? כי זה התאים לכם

נועה בן אריה: אנחנו לא יכולים להנחות רשות מקומית לקבל החלטות במכרזים שלה, זאת לא הסמכות שלנו

דוד ביטן: בסדר, בסדר, לא בסמכותך

דוד ביטן:  תבקשי את היועץ המשפטי שלנו לנסח לממשלה את הניסוח של החלטת הממשלה

דוד ביטן:  מכיוון שהם לא מסוגלים לעשות את זה, אנחנו נעשה את זה בשבילכם, בסדר? אתם צריכים להתבייש, שאתם מבקשים מנהג שלוקח חצי מהמחיר על חשבונו ילד מהחינוך המיוחד בגלל שהוא היה פראייר להגיש הצעה במכרז

אלי מורגנשטרן: - - - לא נותן לנו - - -     

דוד ביטן: עזוב, שמעתי, כשאתם לא רוצים לעשות משהו, אתם מתחילים להגיד לי: רוחב, אורך וכל מיני כללים מצחיקים, כמו בנושא של המזון, שהמחיר עולה כל הזמן ואתם לא עושים שום דבר

דוד ביטן:  שום דבר אתם לא עושים, ממציאים לי המצאות, מביאים לי חוקים, שאולי יבואו לידי ביטוי בעוד ארבע שנים, אולי, כשעד אז תשכחו מה היה

דוד ביטן:  מספיק, תעשו את העבודה שלכם

דוד ביטן:  כל צד צריך לעשות את העבודה שלו, מה זה הדבר הזה? אתם מרגיזים אותנו בצורה כזאת, שנתחיל להתנהג אחרת מול משרדי הממשלה וגם מול מרכז השלטון המקומי

דוד ביטן:  מה, אתם אלוהים? לבוא ולהגיד: אנחנו הכי טובים? אתם לא הכי טובים, לכל דבר אתם רוצים את הכסף, אז אם יש כסף, אין בעיה

דוד ביטן:  גם אתם מקבלים ארנונה, מקבלים היטלי פיתוח, מה אתם לא מקבלים, אז תשקיעו גם בזה, אם צריך, מה הבעיה? למרות שפה אתם צודקים בכסף, אבל משפטית, פתאום: אנחנו לא יכולים ככה, כן יכולים ככה

מיכל מנקס: יש לי הרגשה שאנחנו אומרים אותו דבר, רק אתה לא מוכן להקשיב לנו

דוד ביטן: בסדר, אין בעיה, לא רוצה להקשיב

מיכל מנקס: חבל

דוד ביטן: אני חייב להקשיב?     

נועה בן אריה: לא, אבל זה חבל, חבל

דוד ביטן: בסדר, לא רוצה להקשיב

דוד ביטן:  אני לא רוצה, כי לי נמאס שכל ישיבה באים עם אותן טענות

דוד ביטן:  ביקשנו מכם לפתור את הבעיה, אז אתם באים לי עם אותן שטויות?     

נועה בן אריה: אנחנו לא הוזמנו לשום ישיבה כדי לפתור את הבעיה, אדוני היושב-ראש

דוד ביטן: אתם הוזמנתם כדי להקשיב, הבנתי

נועה בן אריה: אנחנו לא הוזמנו

דוד ביטן: די, מספיק, יש גבול

נועה בן אריה: גם זה לא בסדר? לא הזמינו אותנו, לא לאגף התקציבים, אנחנו לא הוזמנו לפגישה הזאת שהתקיימה עם המסיעים

דוד ביטן: אני לא טיפלתי בהזמנות

נועה בן אריה: אני מתארת לעצמי, רק שהשיח לא התקיים מולנו, אחרת היינו מסבירים

דוד ביטן: עכשיו יש לכם שבועיים, זה יתקיים מולכם

בועז טופורובסקי: ברשותך, אני מדבר בנושא הבטיחות בדרכים, בכל מה שקשור להסעות תלמידים

בועז טופורובסקי:  אחרי שב-2020 10% מהאוטובוסים שנבדקו על ידי משרד התחבורה הורדו מהכביש בגלל ליקויים משמעותיים, ויש מספר שאנחנו יודעים שעוד לא התקדמו עם תקנות להסעות ילדים מגיל שלוש, עם התאמה לחינוך חינם, עם הקופסה הירוקה, עם מצלמות ועם הכול

בועז טופורובסקי:  אתמול בוועדת המשנה לא הגיע אף נציג מהשלטון המקומי, וכשהגיע תורו של נציג האוצר, הוא כבר לא היה בדיון

דוד ביטן: בוועדת המשנה שלך?     

בועז טופורובסקי: שלי, של הבטיחות בדרכים

דוד ביטן: אולי לא קיבלו תקציבים

בועז טופורובסקי: אני לא יודע, אני מנסה להבין איך אתם ישנים בלילה, כי אנחנו אמרנו שאנחנו נתחיל לוודא, שמי שאחראי – אם הוא עושה מחדל, הוא גם ישלם את המחיר

בועז טופורובסקי:  איך אתם ישנים בלילה ומרגיעים אותנו, שהילדים לא ייפגעו בדרכים ובהסעות תלמידים? אני אשמח לדעת

שמעון אבני: זה גם לא הדיון, אז לא התכוננו לדבר הזה

בועז טופורובסקי: מה זה לא התכוננו?     

שמעון אבני: לא התכוננו, כי זה לא הדיון

שמעון אבני:  אין בעיה, אפשר לדבר על עוד הרבה דברים, אבל זה לא הדיון, אני מצטער, אז אין לנו נתונים

בועז טופורובסקי: קודם כל אני לא סולח לך, אני רוצה לדעת מה אתם עושים

בועז טופורובסקי:  מה, אתם לא יודעים?     

שמעון אבני: אנחנו עושים הרבה מאוד דברים, אנחנו עושים הרבה מאוד דברים

בועז טופורובסקי: מה תפקידך?      

שמעון אבני: אני שמעון, מנהל אגף הסעות במשרד החינוך

שמעון אבני:  אנחנו עושים הרבה מאוד דברים

שמעון אבני:  אני אשמח להעביר לך מידע, לא התכוננו לנושא הזה

בועז טופורובסקי: אבל אתה מנהל אגף הסעות, אתה אמור לשתות את זה

בועז טופורובסקי:  הרי אם יש עכשיו סיכון, אתה אמור לא לישון בלילה עד שהילד יהיה בטוח

שמעון אבני: אני לא ישן בלילה, תאמין לי; אתה ישן הרבה יותר טוב ממני, אני מבטיח לך

בועז טופורובסקי: וואלה? אתה מכיר אותי?     

שמעון אבני: וואלה, וואלה

בועז טופורובסקי: אתה מקליט את השיחה? אדוני, תדבר בכבוד בוועדה הזאת לחברי הכנסת

שמעון אבני: אני מדבר אליך בכבוד

בועז טופורובסקי: אתה לא תשווה איך אני ישן בלילה לעומתך, כי אתה לא מכיר אותי בכלל

שמעון אבני: אז אתה לא תגיד לי שאני לא ישן טוב בלילה, גם אתה לא מכיר אותי

בועז טופורובסקי: אתה מתחיל לאבד את זה, אתה מתחיל לאבד את זה

דוד ביטן: תרגיע, תרגיע

שמעון אבני: אני לא מדבר אליך, אני מדבר אליו

בועז טופורובסקי: סליחה, מה זה אתה לא מדבר אלי?      

שמעון אבני: אדוני היושב-ראש, אם הייתי מתכונן לדיון כזה, היינו מביאים נתונים, היינו מביאים אנשי בטיחות

בועז טופורובסקי: מה זה אתה לא מדבר אלי? איזה זכות יש לך להגיד שאתה לא מדבר אלי? ברצינות, כאן בישיבה, באיזה זכות? בתור עובד מדינה, שואל אותך חבר כנסת בוועדת הכלכלה, יש לך זכות להגיד שאתה לא מדבר אלי כשאני פונה אליך? אני רוצה לדעת

שמעון אבני: הוא מנהל את הישיבה ואני עונה לך

שמעון אבני:  יש לך זכות לבקש ממני משהו, שלא ביקשת מראש?     

בועז טופורובסקי: אני לא ביקשתי מראש? באתי לוועדה, אתה ראש אגף

שמעון אבני: אתה לא ביקשת את זה ממני מראש, לא ביקשת

בועז טופורובסקי: אתה בוועדה שאני חבר בה

שמעון אבני: תעשה דיון, נבוא עם נתונים ותקבל את כל הנתונים

בועז טופורובסקי: מה זה הדיבור הזה? מה זה הדבר הזה?     

שמעון אבני: מה זה "מה זה הדבר הזה"? אני לא מבין

דוד ביטן: תבקש ממנו

דוד ביטן:  הוא לא התכונן, מה אתה רוצה?     

בועז טופורובסקי: מה הקשר? הוא ראש אגף הסעות תלמידים

בועז טופורובסקי:  אני שואל מה עושים, והתשובה: אני לא יכול לענות לך? אני לא מדבר אליך? אחרי כל ההצגה שעשית כאן, אתה מקבל תשובה כזאת?     

דוד ביטן: בועז, ברור שלא, לא מקבל

דוד ביטן:  ברור שאני לא מקבל

בועז טופורובסקי: אז הוא פנה אליך, הוא לא מדבר אלי, אז תענה לו

בועז טופורובסקי:  הוא לא מדבר אלי, אומר לך עכשיו עובד מדינה, שהוא לא מדבר לחבר ועדה ששואל אותו שאלה, אלא מדבר ליושב-ראש – תגיד לי איך אתה פונה, שאני אדע איך להתנהג עם כאלה אנשים

שמעון אבני: אני עניתי לך

שמעון אבני:  אתה עכשיו מציג את הדברים כמו שנוח לך

בועז טופורובסקי: אנחנו נטפל בעניין, עכשיו רק תענה לי על השאלה המקצועית ששאלתי: מה עושים כדי שילדים לא ייפגעו בדרכים? ברור לי שאתה לא מוכן, כי לא התכוננת לשאלה, אבל כראש אגף, אני מצפה לקבל תשובה מסוימת

שמעון אבני: אז אני עניתי, שאני עושה הרבה מאוד דברים, ואנחנו נשמח להציג את זה בדיון מסודר, כי אתמול היה דיון בוועדת החינוך של הכנסת ולא הגענו לזה, ויהיה על זה בעוד שבועיים דיון בראשות ועדת החינוך של הכנסת, ואנחנו נציג את הכול

דוד ביטן: אבל בועז מדבר על נושא של בטיחות

שמעון אבני: אבל אין לי פה נתונים, אדוני היושב-ראש, לא התכוננו; אחרת הייתי מביא מכרזים

שמעון אבני:  אני אומר לך שאנחנו עושים ימים ולילות בביקורות

בועז טופורובסקי: אני אשמח לדעת כל מיני דברים, אני לא רוצה עכשיו נתונים

בועז טופורובסקי:  נכון שזה לא הדיון, אבל אני שואל שאלה

בועז טופורובסקי:  אפשר לקבל תשובה, לא תשובה של "תעשה דיון ואני אעדכן אותך"

שמעון אבני: אנחנו עושים הרבה מאוד ביקורות, אנחנו עולים על הסעות ובאים בפתע לבתי ספר, ואנחנו עוצרים קבלנים

שמעון אבני:  הרשות לבטיחות בדרכים מעבירה נתונים של בתי ספר לחינוך מיוחד, ואנחנו מקבלים תלונות מהורים על בטיחות, ואנחנו נוסעים ומוודאים

שמעון אבני:  אנחנו משעים מלוות ואנחנו מפטרים נהגים, שהתנהגו בצורה לא בטיחותית

בועז טופורובסקי: יש הנחיות ברורות לנושאי בטיחות בדרכים?     

שמעון אבני: יש הנחיות ברורות - - -     

בועז טופורובסקי: יכול להיות של ילדים שנוסעים בלי חגורת בטיחות או עומדים בהסעות?     

קריאה: לא לא לא, אין דבר כזה

בועז טופורובסקי: מה קורה עם תקנות להסעה בטיחותית של ילדים עם מוגבלות מגיל שלוש ואילך?     

שמעון אבני: אתמול היה על זה דיון בוועדת החינוך של הכנסת

שמעון אבני:  סוכם שאנחנו נכנסים לתקנות, להסדרה עם מרכז השלטון המקומי

שמעון אבני:  עוד במושב הנוכחי של ועדת החינוך, אני מקווה שנספיק ונצליח להביא תקנות לאישור הוועדה, ולאחר מכן לחתימת השר

שמעון אבני:  אנחנו יושבים על זה בצורה מאוד משמעותית, ואם הובן ממני שאנחנו לא עושים שום דבר בהיבט הבטיחותי, זאת טעות גדולה מאוד, כי אני אישית עולה על הסעות, נוסע עם תלמידים כל חודש, ואני מדבר עם הורים ואני מדבר עם ילדים ואני מדבר עם מנהלי בתי ספר, ואנחנו מוודאים איך קולטים את הילדים בבתי הספר

שמעון אבני:  אנחנו עושים עבודה מאוד גדולה, למרות שזה לא בתחום אחריות, בנושא של טכנולוגיות להסעות

שמעון אבני:  עם מובילאיי פיתחנו מערכת, שתזהה 360 מעלות מסביב לאוטובוס כדי שלא יידרס ילד, אז אנחנו באמת עושים הרבה מאוד

בועז טופורובסקי: אני לא טענתי שלא, אני רק רציתי לדעת מה

שמעון אבני: אבל מה שאמרתי זה: חבר'ה, בסוף אני רוצה להגיד לך כמה ביקורות עשיתי

בועז טופורובסקי: אני אקיים על זה דיון בוועדת המשנה ואני אזמין אותך, אני פשוט באתי לדיון בנושא הסעות תלמידים

דוד ביטן: הוא לא התכוון למה שחשבת שהוא התכוון

דוד ביטן:  הוא אמר: אני לא התכוננתי, וזה הכול

שמעון אבני: יושב פה ראש המועצה האזורית שער הנגב לשעבר, שנפגשתי איתו, אמת או לא? באתי למועצה

בועז טופורובסקי: איך קוראים לך אדוני ומה תפקידך?     

שמעון אבני: שמעון אבני, מנהל אגף הסעות במשרד החינוך

בועז טופורובסקי: תודה רבה

קריאה: יש מודל אמריקני, שכולנו מכירים מהסרטים

קריאה:  הוא מודל מצוין להסעות תלמידים

אלון שוסטר: קודם כל הגעתי באיחור, וחשבתי שהגישו שתייה עם איזה חומר, לא הבנתי מה קרה

אלון שוסטר:  ממש כואב לי לשמוע גם את בועז וגם את שמעון מתלהטים כך

אלון שוסטר:  יש לנו עניין חשוב מדי ורציני מדי, גם חיי אדם, גם חינוך, גם תקציבים עצומים שנמצאים כאן

אלון שוסטר:  בואו נעשה את זה בצורה מכובדת, וכמובן נשמור על כבוד המקום

אלון שוסטר:       אם אני מבין נכון, הסוגיה היתה יכולה להידון בוועדת הכספים או בוועדת החינוך, אבל היא מגיעה הנה, משום שוועדת הכלכלה גם קיבלה פנייה, וגם אמורה לשמור על יציבות הענפים במשק הזה

אלון שוסטר:  אנחנו לא נביא מובילים בייבוא, כן? אין מכסים לפתוח

אלון שוסטר:  ירדן לא תשלח לנו את ההסעות

אלון שוסטר:  יש לנו נהגים משלנו, חברות משלנו, ואנחנו צריכים לדאוג שיקבלו את יומם באופן הגון

אלון שוסטר:       אני מכיר מהצד השני כראש רשות את הקושי הגדול לקבל את מה שמגיע, יש את האחוזים, אפילו לא מקבלים מלא, וגם את האחוזים עצמם – לא שמעתי שמקבלים בדיוק את מה שצריך, אז זה נופל על הקופה של הרשויות

אלון שוסטר:  נוסף לזה, אם הבנתי נכון, לא הייתי ער לכך, יש סוגיה משפטית, שלא מאפשרת – גם אם יגיע כסף – להעביר אותו למי שנושא בנטל

דוד ביטן: אפשר לפתור את זה, זה מה שהסברתי

אלון שוסטר: בסדר, אז איך להגיד? שמעתם את זה בביטנית מדוברת, עכשיו בשוסטרית מצויה, אנא מכם, כל אחד בתפקידו לעשות את שני הדברים שצריך לעשות: אחד, לזהות כמה כסף צריך להוסיף כדי לשלם באופן הגון על עבודה של אנשים; והדבר השני, לאפשר את המהלכים שצריכים לעשות כדי לעשות את ה-shifting הזה באופן חוקי

אלון שוסטר:  אני מבין את הקושי בוועדת מכרזים

אלון שוסטר:  צריך להתגבר על זה, ונתגבר כולנו ביחד

דוד ביטן: זה קל לפתרון

אלון שוסטר: אני שמח שאתה אומר שבעוד שבועיים נבדוק ונבקר את המהלך

דוד ביטן: אם לא, אני אומר לכם את האמת, אנחנו נגיש בג"ץ נגד משרד ממשלתי ונגד הרשויות המקומיות, הוועדה תגיש, כי התפקיד שלכם זה לפתור את הבעיות האלה, ולא לנפנף עיניים למעלה מכל מיני סיבות

דוד ביטן:  נמאס לנו מהעניין הזה, ולכם יש גם אמצעים, תנצלו אותם

דוד ביטן:  תראה את הגיבורים הגדולים, את ראשי הערים, בעניין הזה

דוד ביטן:  הם גיבורים עד שזה מגיע לבעיה

דוד ביטן:       חברי הכנסת, אתם רוצים להגיד עוד משהו?     

מיכל מנקס: אפשר בבקשה?     

דוד ביטן: לא, כי אי אפשר, כי אתם באתם אנטי, אז אני בכלל לא רוצה לתת לכם לדבר

מיכל מנקס: אבל אתה לא שמעת אותי

דוד ביטן: הישיבה הסתיימה

דוד ביטן:       תודה רבה